ACTA 


D.  MARTIXI  LUTHERI 

N COMITIIS  PR  IN  CIPUM  WORMATIENSIBUS, 

PHILIPPI  MELANCHTHONIS 

ALLOCUTIO  DE  OBITU  LVTHEBI 

ET 

ORATIO  1\  FlIUERE  EJUS 

WITEBERGAE  RECITATA, 

UAE  ILLUSTRISSIMI  TEMPORIS  DOCUMENTA 

IN  MEMORIAM  ET  VITAE  ET  MORTIS 

INI  SACRAE  SCRIPTURAE  INTERPRETIS 

FIDEIQUE  CHRISTIANAE  RESTITUTORIS 
POST  TRECENTOS  ANNOS 

JUVENTUTI  LITERARUM  STUDIOSAE 


OENUO  OFFERUNTUR. 


HEROLINI  MDCCCXLVI. 

VENDITIONE  CORAE  NAUCKII  COMMISSA. 


PRECATIO  LUTHERI 


QUOTIDIANA  ET  SOLITA 


CONFIRMA,  DEUS,  HOC  IN  NOBIS,  QUOD  OPERATUS  ES, 
ET  PERFICE  OPUS  TUUM,  QUOD  INCEPISTI  IN  NOBIS 
AD  GLORIAM  TUAM.  AMEN. 


ACTA  REVERENDI  PATRIS  D.  MARTIN! 
LUTHERI  CORAM  CAESARE  CAROLO  'V. 
PRINCIPIBUS,  ELECTORIBUS,  IMPERII  OR- 
DINIBUS IN  COMITIIS  PRINCIPUM 
WORM  ATIAE. 

Anno  salutis  nostrae  M D XXI,  post  dominicam  Misericordia 
Domini  feria  tertia,  D.  Martinus  Lutherus  Wormatiam  ingres- 
sus est,  vocatus  a Carolo  imperatore,  ejus  nomine  V. , rege 
Hispaniarum,  archiduce  Austriae  etc,  qui  primo  imperii  sui 
anno  primum  conventum  principum  in  ea  urbe  regia  celebra- 
vit. Cum  autem  ante  triennium  paradoxa  quaedam  disputanda 
proposuisset  Witebergae  in  Saxonibus  D.  Martinus  adversus 
tyrannidem  Romani  episcopi,  (quae  tamen  interea  a pontificiis 
varie  lacerata,  damnata  et  exusta  fuerunt,  a nullo  tamen  aut 
scripturis  aut  rationibus  convicta);  coepit  res  ad  tumultum  spe- 
ctare, vulgo  causam  evangelii  adversus  clericos  tuente.  Et 
ob  id  bonum  videbatur,  instigantibus  Romanis  legatis,  ut  ipse 
Lutherus  accerseretur,  fetiali  Caesareo  et  literis  salvi  con- 
ductus in  hoc  a Caesare  et  principibus  datis.  Accersilur,  ve- 
nit ac  divertit  in  curiam  Rhodiensium  militum,  seu  quos  vo- 
cant Teutonici  ordinis,  ubi  hospitio  collectus  est  et  a multis 
comitibus,  baronibus,  equitibus  auratis,  nobilibus,  sacrificis 
et  profanis  in  multam  usque  noctem  salutatus  ac  requisitus. 

Ceterum  multis  et  adversariae  partis  et  aliis  adventus 
ejus  prorsus  praeter  opinionem  acciderat.  Nam  etsi  per  nun- 
cium  imperialem  et  datis  literis  publicae  fidei  accersitus  erat; 
tamen,  quia  paucis  diebus  antequam  veniret  publice  et  palam 
affixis  literis  ejus  libri  damnati  erant,  nemo  existimabat,  eum 
hoc  praejudicio  condemnatum  adventurum  esse.  Et  cum  in 
vicino  oppido  Oppenheim,  ubi  primum  haec  rescivit  Lutherus, 
abbamicis  ejus  deliberatio  haberetur,  ac  plerique  consule 

rent.  ne  se  ipse  exponeret  periculo,  cum  videret  haec  princi- 
pia contra  datam  fidem  fieri;  auditis  omnibus,  ipse  magno 
animo  respondit:  Mihi  vero , quia  vocatus  sum , decretum 
ei  certum  est  ingredi  in  urbem , in  nomine  domini  J esu 
Christi \ etiamsi  scirem  tot  diabolos  mihi  oppositos , quot 
sunt  testulae  in  omnibus  totius  urbis  tectis. 

Altero  die  post  adventum  ejus  feria  quarta  vir  nobilis, 
magister  equitum  imperii,  Ulricus  de  Pappenheim,  a Caesare 
missus,  ante  prandii  tempus  venit  indicans  Doctori  Martino 
Caroli  imperatoris  mandatum,  ut  hora  pomeridiana  quarta 
apud  Caesaream  majestatem,  principes  electores,  duces,  et 
reliquos  imperii  ordines  sese  sistat  auditurus,  ad  quid  accer- 
situs  sit.  Quod  D.  Martinus,  ut  debuit,  accepit. 

Ac  statim  post  horam  quartam  auditam  ejus  diei,  venit 
D.  Ulricus  de  Pappenheim,  et  Casparus  Sturrn  fetialis  per 
Germanias  Caesareus,  (quo  caduceatore  e Witeberga  erat 
excitus  ac  Wormatiam  usque  deductus  D.  Martinus,)  qui  ipsum 
evocatum  comitabantur  per  hortum  Curiae  Rhodiensium,  in 
diversorium  Palatini  comitis.  Et  ne  quid  a turba  pateretur, 
quae  in  justo  ad  Caesaream  domum  itinere  magna  fuit,  per 
gradus  quosdam  abditos  in  auditorium  deductus  est,  non  ta- 
men latuit  multos,  qui  ab  ingressu  vix  vi  prohibebantur,  ple- 
rique  pergulas  conscenderunt  studio  videndi  Lutherum. 

Cum  igitur  staret  in  conspectu  Caesareae  majestatis, 
principum  electorum  et  ducum,  omnium  imperii  ordinum, 
qui  tum  Caesari  adfuere,  D.  Martinus  primum  admonitus  est 
ab  Ulrico  de  Pappenheim,  ne  quid  loqueretur,  nisi  quae- 
situs. 

Ibi  Caesareae  majestatis  orator  Joannes  Eck,  officialis 
generalis  episcopi  Treverensis  alta  et  inlelligibili  voce  pri- 
mum latine  deinde  germanice  jussu  imperatoris  dixit  et  pro- 
posuit eandem  sententiam  in  hunc  aut  ei  in  effectu  similem, 
qui  sequitur,  modum. 

Mariine  Luthere , sacra  et  invicta  Caesarea  majestas 
de  consilio  omnium  sacri  Romani  imperii  ordinum  ad  so- 
lium majestatis  suae  huc  vocari  te  jussit , ut  his  duabus  de 
causis  te  interrogarem:  Primum , fatearisne  libros  hos 
praesentes  (fasce  librorum  ejus  latine  et  germanice  seri- 


ptorurn  ostenso)  qui  tuo  nomine  praetilulati  circumjerun- 
tur , tuos  esse  illosque  pro  tuis  agnoscas , nec  ne?  Deinde , 
an  illos  et  eorundem  contenta  retractare  et  revocare , vel 
inhaerere  iisdem  poiius  et  ins  e verare  velis ? 

Hic,  priusquam  Lutherus  responderet,  D.  Hieronymus 
SchurfF,  qui  Doctori  Martino  additus  adstabat,  exclamavit:  In- 
tilulentur  libri!  Hic  officialis  Treverensis  ex  libris  D.  Mar- 
tini  Lutheri  eos,  qui  Basileae  simul  sunt  excusi,  nominatim  re- 
citavit, inter  quos  etiam  numerabantur  commentarii  in  psal- 
terium, libellus  de  bonis  operibus,  commentarius  in  domi- 
nicam orationem,  et  praeter  hos  alii  libelli  Christiani,  non  con- 
tentiosi. 

Post  haec  et  ad  haec  D.  Martinus  ista  reddidit  latine  et 
germanice:  A Caesarea  Majestate  duo  mihi  proponuntur : 
Primum , an  libros  omnes  nomen  meum  habentes  pro 
meis  agnoscere  velim?  Secundum , an  defendere , an  vero 
quidquam  reclamare  velim  ex  iis , quae  hactenus  per  me 
scripta  et  edita  sunt  ? Ad  quae  respondebo  breviter  ui  po- 
tero, et  recte . 

Primum  libros  jam  nominatos  non  possum  non  am- 
plecti pro  meis  et  eorum  quidem  nihil  unquam  negabo . 
Ceterum , quod  sequitur y ut  exponam , an  defendere  pari- 
ter omnia , vel  revocare  velim , quia  de  fide  est  quaestio  et 
animarum  salute  et  quia  divinum  verbum  concernit , quo 
nihil  majus  est  tam  in  coelo  quam  in  terra , quod  nos  me- 
rito revereri  convenit  omnes , temerarium  ac  juxta  pericu- 
losum fuerit , me  quidquam  incogitatum  proferre , cum  et 
minus  quam  pro  re  et  majus  quam  pro  vero  non  praeme- 
ditatus , asserere  possim , quorum  utrumque  me  in  senten- 
tiam adducet , quam  Christus  tulit , cum  ait:  „Qui  me  nega- 
verit coram  hominibus , negabo  et  ego  eum  coram  Patre 
meo , qui  in  coelis  est  A Peto  igitur  hac  de  causa  et  quidem 
suppliciter  a Caesarea  majestate  spatium  deliberandi \ ut 
citra  divini  verbi  injuriam  ei  animae  meae  periculum  in- 
terrogationi satisfaciam. 

Ex  eo  Principum  coepit  deliberatio,  quam  ita  reddidit 
officialis  Treverensis.  Etsi  jam  tu , Martine  Luthere , ex 
mandato  Caesareo  satis  intelligcre  potueris y ad  quid  ac- 


cersitus  sis,  et  ea  de  causa  jam  indignus , cui  longior  cogi- 
tandi mora  detur;  tamen  ex  ingenti  clementia  Caesarea, 
majestas  diem  unum  indulget  meditationi  tuae , ut  cras  in 
horarn  eandem  coram  comparcas , ea  conditione , ne  scri- 
ptam sententiam  tuam  proponas , sed  verbis  exsequaris . 

Post  haec  D.  Martinus  per  fetialem  redditus  est  hospitio 
suo.  In  qua  re  non  fuit  praetereundum,  quod  inter  eundum 
ad  audiendum  Caesaris  mandatum,  et  cum  jam  esset  in  ipso 
principum  consessu  Lutherus,  ab  aliis  alia  voce,  commone- 
batur, ut  esset  forti  animo,  ut  viriliter  ageret,  ne  timeret  eos, 
qui  corpus  tantum  possent  occidere,  animam  non  possent  ; sed 
potius  metueret  sibi  ab  eo,  qui  posset  et  corpus  et  animam 
mittere  in  gehennam.  Item:  ,,Cum  steteritis  ante  reges,  nolite 
cogitare  quid  loquamini,  dabitur  enim  vobis  in  illa  hora  etc.“ 

Sequenti  feria  quinta  post  quartam  pomeridianam  venit 
fetialis  et  assumptum  D.  Martinum  in  curiam  Caesaris  per- 
duxit, ubi  propter  Principum  occupationes  ad  sextam  usque 
mansit,  expectans  in  magna  hominum  frequentia  se  ipsam  con- 
terente prae  turba.  Cumque  consessus  factus  esset,  et  D. 
Martinus  adstaret,  prorupit  officialis  in  haec  verba: 

Hesterno  vesperi  Caesarea  majestas  hanc  horam  tibi 
dixit,  Martine  Luthere , quandoquidem  libros , quos  heri  re- 
censuimus, tuos  esse  palam  recepisti.  Ceterum  ad  quae 
stionem , an  quidquam  eorum  irritum  haberi  velles , aut 
omnia  probares,  quae  confiteris,  deliberationem  petiisti, 
quae  nunc  finem  habet . Etiamsi  jure  impetrare  non  debue- 
ras longius  cogitandi  spatium,  qui  tanto  tempore  scivisti, 
ad  quid  vocareris,  et  fidei  negotium  tam  certum  omnibus 
esse  conveniebat , ut  quisque  quocunque  tempore  postula- 
tus rationem  ejus  certam  et  constantem  reddere  possit, 
nedum  tu  tantus  et  tam  ex  c er  citatus  theologiae  professor. 
4gc  tandem  responde  Caesareae  postulationi,  cujus  be- 
nignitatem in  impetrando  cogitandi  spatio  sensisti . Vis- 
ne  libros  tuos  agnitos  omnes  tueri,  an  vero  quidquam  re- 
tractare? Ilaec  latine  et  germanice  dixit  officialis. 

Respondit  D.  Martinus,  et  ipse  latine  et  germanice,'  quan- 
quam  suppliciter,  non  clamose,  ac  modeste,  non  tamen  sine 
Christiana  animositate  et  constantia,  et  ita,  ut  cupierint  adver- 

sarii  orationem  et  animum  abjectiorem  Sed  multo  cupidis- 
sime expectarunt  revocationem,  cujus  spem  expetito  delibe- 
randi spatio  nonnulli  conceperant. 

Sic  autem  respondit: 

Serenissime  domine  imperator , illustrissimi  princi- 
pes, clementis  simi  domini ! Ad  praefixum  mihi  hesterno  ve- 
speri terminum  obediens  comparco,  per  misericordiam  Dei 
obsecrans , serenissima  majestas  vestra  dominationesque 
vestrae  illustrissimae  dignentur  causam  hanc  ( ut  spero) 
justitiae  ei  veritatis  clementer  audire  atque,  si  per  imperi- 
tiam meam  vel  dignos  titulos  cuiquam  non  dedero  vel  quo- 
cunque modo  in  mores  gestusque  aulicos  peccavero,  be- 
nigni/er ignoscere  ut  homini  non  in  aulis  sed  in  angulis 
monachorum  versato,  qui  nihil  aliud  de  me  testari  possum, 
quam  ea  simplicitate  animi  hactenus  me  docuisse  et  scri- 
psisse, ut  tantum  gloriam  Dei  et  sinceram  fidelium  Christi 
institutionem  spectarem. 

Serenissime  imperator , illustrissimi  principes , cie - 
meritissimi  domini!  Ad  duos  illos  articulos  heri  per  se- 
renissimam majestatem  vestram  mihi  propositos , scilicet 
an  libellos  recensitos,  ei  nomine  meo  evulgatos  agnosce- 
rem meos  ei  in  his  defendendis  perseverare  aut  revocare 
velim,  dedi  paratum  et  planum  meum  responsum : su- 
per articulo  priore,  in  quo  adhuc  persisto , persistarnque 
in  aeternum : esse  videlicet  eos  libros  meos,  meoque  no- 
mine a me  evulgatos,  nisi  forte  interim  acciderit,  ut  ae- 
mulorum vel  astutia  vel  sapientia  importuna  quidquam 
in  illis  mutatum  aut  depravate  excerptum  sit.  ISam  aliud 
plane  non  agnosco,  nisi  quod  mei  solius  est,  et  a me  solo 
scriptum,  citra  omnis  cujusvis  industriae  interpretationem . 

Ad  alterum  vero  responsurus  rogo,  serenissima  ma- 
jestas vestra  et  dominationes  vestrae  dignentur  animum 
advertere , libros  meos  non  esse  omnes  ejusdem  generis . 
Sunt  enim  aliqui,  in  quibus  pietatem  fdei  et  morum  adeo 
simpliciter  et  evangelice  tractavi,  ut  ipsimet  adversarii 
cogantur  eos  confiteri  utiles , innoxios  et  plane  dignos 
lectione  Christiana . Scilicet  bulla,  quanquam  saeva  ei  cru- 
delis, aliquot  meos  libros  innoxios  facit : licet  et  hos  damnet, 

judicio  prorsus  monstrifico . Si  itaque  hos  revocare  inci- 
perem, obsecro , quid  facerem , 72«/  quod  unus  ex  omnibus 
mortalibus  eam  veritatem  damnarem , quam  amici  et  ini- 
mici pariter  confitentur , solus  omnium  confessioni  con- 
cordi reluctatus ? 

Alterum  genus  est , yworf  in  papaturn  et  doctrinam 
papistarum  invehitur  tanquam  in  eos , doctri- 

nis et  exemplis  pessimis  orbem  Christianum  utroque  malo 
et  spiritus  et  corporis  vastaverunt , JSam  neque  negare 
id  neque  dissimulare  quisquam  potest , cum  experientia 
omnium  et  universorum  quaerirnonia  testes  sint , per  leges 
papae  et  doctrinas  hominum  conscientias  fidelium  miser- 
rime esse  illaqueatas , vexatas  et  ex  carnificat  as , /«m 
substantias , praesertim  in  hac  inclyta  Germaniae  na- 
tione, incredibili  tyrannide  devoratas  devorarique  adhuc 
sine  fine  indignisque  modis:  cum  tamen  suismet  legibus 
ipsi  caveant , papae  leges  et  doctrinae  e v ange  lio  aut 

patrum  sententiis  contrariae  pro  erroneis  et  reprobis  ha- 
beantur. 

Si  igitur  et  hos  revocavero , nihil  aliud  praestitero , 
quam  ut  tyrannidi  robur  adjecero  et  tantae  impietati 
jam  non  fenestras  sed  valvas  aperuero  grassaturae  la- 
tius et  liberius  quam  hactenus  unquam  ausa  fuerit , et  fiet 
hujus  meae  revocationis  testimonio  licentiosissimum  im- 
punitis simurnque  nequitiae  illorum  regnum , misero  vulgo 
longe  intolerabilissimum , etiarnnurn  roboratum  et  stabili- 
tum; praesertimsi  jactatum  fuerit , id  a me  facium  auctoritate 
serenissimae  majestatis  vestrae , totiusque  Romani  impe- 
rii. Quantum  ego,  Deus  bone,  tum  fuero  operculum  ne- 
quitiae et  tyrannidis  ! 

Tertium  genus  eorum  est,  quos  in  aliquos  privatos  et 
singulares  (ut  vocant)  personas  scripsi,  in  eos  scilicet , qui 
tyrannidem  Romanam  tueri  et  pietatem  a me  doctam  la- 
befactare inoliti  sunt.  In  hos  confiteor  me  fuisse  acer- 
biorem, quam  pro  religione  aut  professione  deceat,  neque 
enim  me  sanctum  aliquem  facio  neque  de  vita  mea  sed 
de  doctrina  Christi  disputo. 

IS  eque  hos  revocare  mihi  est  integrum ; quod  ea  revo- 
catione iterum  futurum  sit , ut  tyrannis  et  impietas  meo 
patrocinio  regnent  et  saeviant  in  populum  Dei  violentius , 
quam  unquam  regnaverint. 

Tamen  quia  homo  sum  et  non  Deus , alio  patrocinio 
meis  libellis  adesse  non  possum , quam  ipse  dominus  meus 
Jesus  Chistus  affuit  suae  doctrinae , qui  cum  coram  Hanna 
de  sua  doctrina  fuisset  interrogatus  et  alapam  a ministro 
accepisset , dixit : „Si  male  locutus  sum , testimonium  per- 
hibe de  rnalo“  Si  Dominus  ipse , qui  sciebat  sese  errare 
non  posse,  non  detrectavit  testimonium  adversus  suam  do- 
ctrinam audire  etiam  a vilissimo  servo , quanto  magis 
ego  faex  non  nisi  errare  potens  debeo  expetere  et  expe- 
ctare , si  quis  testimonium  reddere  velit  adversus  meam 
doctrinam. 

Itaque  rogo  per  misericordiam  Dei , serenissimi  ma- 
jestas vestra  illuslrissimaeque  dominationes  vestrae , aut 
quicunque  tandem  vel  summus  vel  infimus  possit , red- 
dat testimonium,  conuincat  errores,  superet  scripturis  pro- 
pheticis et  apostolicis ! Paratissimus  enim  ero,  si  edoctus 
fuero,  quemcunque  errorem  revocare,  eroque  primus , qui 
libellos  meos  in  ignem  projiciam . 

Ex  his  arbitror  liquidum  fieri,  me  satis  curasse  et  pon- 
derasse discrimina  et  pericula  seu  studia  et  dissensiones 
meae  doctrinae  occasione  in  orbe  excitata , de  quibus  heri 
graviter  et  fortiter  admonitus  fui.  Mihi  plane  omnium 
jucundissima  facies  ista  in  rebus  est,  videre  ob  verbum 
Dei  studia  et  dissensiones  fieri.  Is  enim  est  verbi  cursus, 
casus  et  eventus.  Nam  dicit:  „Non  veni  pacem  mittere  sed 
gladium,  veni  enim  separ  are  hominem  adversus  patrem,  etc.u 

Proinde  cogitandum  nobis  est,  quod  Deus  noster  sit 
mirabilis  et  terribilis  in  consiliis  suis,  ne  forte  id,  quod 
tantis  studiis  tentat&r , si  a damnato  verbo  Dei  exordia- 
mur, vergat  postea  potius  in  intolerabile  malorum  dilu- 
vium, et  quod  cavendum  sit,  ne  adolescentis  hujus  optimi 
principis  Caroli  (in  quo  post  Deum  multa  spes  est)  in- 
felix et  inauspicatum  fiat  imperium. 

Possem  locupletius  exemplis  scripturae  de  Pharaone , 
rege  Babylonis , regibus  Israel  rem  declarare , qui  tum 
sese  maxime  perdiderunt , cum  sapientis  simis  consiliis  sua 
regna  pacificare  et  stabilire  studuerunt:  Ipse  est  enim  qui 
comprehendit  astutos  in  astutia  sua,  ei  subvertit  montes 
antequam  cognoscant . Itaque  timore  Dei  opus  est. 

Non  haec  dico , quod  opus  sit  mea  vel  doctrina  vel 
admonitione  tantis  verticibus , sed  quod  obsequium  meae 
Germaniae  debitum  subtrahere  non  debuerim.  Et  his  me 
serenissimae  majestati  vestrae  dominationibusque  vestris 
commendo  humiliter  rogans,  ne  patiantur  studiis  adver- 
sariorum me  sibi  sine  causa  reddi  invisura.  Dixi. 

His  dictis  orator  imperii  increpabundo  similis  dixit,  eum 
non  ad  rem  respondisse  nec  deberi  in  quaestionem  vocari, 
quae  olim  in  conciliis  essent  damnata  et  definita , ideo  ab  eo 
peti  simplex  et  non  cornutum  responsum,  an  velit  revocare 
vel  non? 

Hic  Lutherus:  Quando  ergo  serenissima  majestas  ve- 
stra, dornin  itione sq ue  vestrae  simplex  responsum  pe- 
tunt, dabo  illud  neque  cornutum  neque  dentatum  in  hunc 
modum:  Nisi  convictus  fuero  testimoniis  scripturarum, 
aut  ratione  evidente  ( nam  neque  papae  neque  conciliis 
solis  credo,  cum  constet,  ea  errasse  saepius  et  sibi  ipsis  con- 
tradixisse, victus  sum  scripturis  a me  adductis  capta- 
que  est  conscientia  in  verbis  Dei);  revocare  neque  possum 
neque  volo  quidquarn , cum  contra  conscientiam  agere  ne- 
que tutum  sit  neque  integrum. 

„Hie  stehe  ich,  ich  kann  nicht  anders,  Gott  helf  mir, 
„ Arnen.  “ 

Orationem  hanc  a D.  Martino  habitam  in  consultationem 
deduxerunt  principes.  Examinatam  convellere  coepit  officia- 
lis Treverensis  hoc  modo. 

Immodestius  tu,  Martine , respondisti,  quam  tuam  per- 
sonam decebat,  et  adeo  non  ad  prepositum.  Libros  va- 
rie partiris , verum  ita , ut  ad  interrogationem  nihil  faciant 
omnia . Quod  si  eos  recantasses,  in  quibus  errorum  tuo- 
rum magna  pars  est , haud  dubie  Caesarea  majestas  et  in- 
genita clementia  reliquorum,  qui  boni  sunt,  persecutionem 


non  toleraret.  Atqui  tu,  quae  universale  Constantiense 
concilium  damnavit  ex  universa  Germanica  natione  con- 
gregatum, resuscitas  et  per  scripturam  vinci  vis , in  quo 
vehementer  deliras.  Quid  enim  attinet  novam  disputa- 
tionem celebrare  de  rebus  per  tot  secula  ab  ecclesia  et 
concilio  condemnatis ? Nisi  forte  cuivis  de  quocunque 
ratio  reddenda  est.  Quod  si  semel  pervicerit \ ut  scriptu- 
ris convincendus  sit , quicunque  conciliis  et  ecclesiae  sen- 
sis contradicit ; nihil  habebimus  in  Christianitate  certum 
vel  determinatum. 

Et  haec  causa  esi , ob  quam  Caesarea  majestas  a te 
petit  responsum  simplex  ac  planum  aut  negativum  aut 
affirmativum . Nurn  vis  omnia  tua  pro  catholicis  tueri: 
an  vero  quidquam  ex  iis  revocare? 

Ibi  rogavit  D.  Martinus,  ne  se  contra  conscientiam  a san- 
ctis scripturis  captam  et  impeditam  sine  contradicentium  mani- 
festariis argumentis  ad  revocandum  cogi  pateretur  Caesarea 
majestas:  responsum,  quod  petitur,  non  cornutum,  sed  simplex 
et  rectum  neque  se  aliud  habere,  quam  quod  ante  quoque 
dedisset  : (nisi  sufficientibus  argumentis  conscientiam  ab  illis, 
quos  ipsi  vocant,  erroribus  captam  explicarent  adversarii;) 
nec  se  posse  ex  retibus  abire,  quibus  esset  involutus.  Non 
protinus  vera  esse,  quaecunque  concilia  statuerunt,  imo  er- 
rasse concilia,  et  sibi  ipsis  saepe  contraria  definiisse,  propterea 
non  valere  contradicentium  argumentum.  Se  posse  ostendere, 
quod  concilia  erraverint,  revocare  non  posse,  quod  sedulo  pa- 
lam expressum  sit  in  scriptura. 

Ad  quae  nihil  est  responsum  ab  officiali,  nisi  paucissimis, 
videlicet,  quod  ostendi  non  possit,  concilium  errasse.  D.  Mar- 
tinus vero:  ostendere  se  posse,  ac  promisit. 

Cum  jam  autem  tenebrae  totum  auditorium  haberent, 
propterea  suam  quisque  domum  abivere.  Discedentem  a 
Caesarea  majestate  et  tribunali  Hispanorum  bona  pars  rhonchis 
et  subsannatione  hominem  Dei  Lutherum  longo  rugitu  pro- 
secuti sunt. 

Feria  sexta  post  Misericordia  Domini,  cum  convenissent 
principes,  electores,  duces  et  reliqui  ordines,  qui  consulta- 
tionibus adesse  solent,  scriptum  haec  habens  in  senatum 

misit  Caesar:  „Majores  nostri  et  ipsi  Christiani  principes  fue- 
runt, nihilominus  ecclesiae  Romanae  audientes,  quam  nunc 
„D.  Marlinus  Lutherus  impugnat.  Et  quia  ne  latum  quidem 
„unguem  ab  erroribus  discedere  in  animum  induxit,  non  pos- 
sumus nos  cum  decore  a majorum  exemplo  desciscere  in 
„antiqua  fide  tuenda  et  Romanae  sedi  auxilium  ferendo.  Ipsum 
„autem  Martinum  Lutherum  et  adhaerentes  excommunicatione 
„prosequemur,  et  si  quae  aliae  patent  ad  extinguendum  viae. 
„ Datam  tamen  et  adscriptam  fidem  violare  nolumus,  imo  daturi 
„operam,  ut  salvus  eo  redeat,  unde  est  accitus. “ 

Hanc  imperatoris  Caroli  sententiam  versaverunt  prin- 
cipes, electores,  duces,  imperii  status  feria  sexta  per  totum 
tempus  pomeridianum  etiam  sabbatum  integrum,  quod  seque- 
batur. Itaque  D.  Martinus  adhuc  responsum  a Caesarea  ma- 
jestate nullum  receperat. 

Interea  temporis  visus  est  et  visitatus  a multis  principibus, 
comitibus,  baronibus,  equitibus,  nobilibus,  sacrificis,  religiosis 
ac  profanis,  ne  quid  dicam  de  vulgi  numero.  Hi  curiam  nun- 
quam non  obsederunt,  nec  videndo  satiari  potuerunt.  Etiam 
schedulae  binae  fuerunt  affixae,  una  contra  Doctorem  Luthe- 
rum, altera,  ut  videbatur,  pro  Doctore:  tametsi  a multis  adeo- 
que  intelligentibus  dolose  ab  inimicis  putatur  factum  id  ipsum, 
ut  occasio  esset  rescindendi  dati  salvi  conductus,  quem  non 
impigre  quaerebant  Romani  legati. 

Feria  secunda  post  Jubilate  ante  coenarn  archiepiscopus 
Treverensis  renunciavit  D.  Martino,  ut  feria  quarta  sequenti 
coram  ipso  hora  sexta  ante  prandium  compareret  loco  iterum 
designando.  Die  S.  Georgii  sub  coena  rediit  ad  Lutherum  is, 
qui  erat  a sacris  archiepiscopi  Treverensis,  jussu  principis 
sui  petens,  ut  postridie  hora  nuper  designata  in  diversorium 
domini  sui  adesset. 

Feria  quarta  post  Georgii  natalem,  dicto  parens  D.  Mar- 
tinus diversorium  archipiscopi  Treverensis  ingreditur  ad- 
ductus per  sacerdotem  ejus  et  caduceatorem  Caesareum, 
prosequentibus  eum,  qui  huc  venientem  e Saxonibus  et  Thu- 
ringis comitati  sunt,  et  aliquot  aliis  praeterea  amicissimis : ubi 
coram  archiepiscopo  Treverensi,  marchione  Joachimo  Bran- 
denburgensi,  duce  Georgio  Saxoniae,  Augustensi  et  Branden- 


burgensi  episcopis,  magistro  Teutonicorum  comite  Georgio, 
Johanne  Bock,  Argentino,  Werdheymero  et  Peutingero  Doc- 
toribus  Doctor  Vehus  a sacris  marchionis  Badensis  dicere 
coepit  et  protestatus  est,  non  in  hoc  ipsum  vocatum  esse,  ut 
tanquam  in  controversia  vel  disputatione  cum  ipso  conferrent, 
sed  solum  ex  Christiana  caritate  et  clementia  quadam  prin- 
cipes a Caesarea  majestate  impetrasse,  ut  liceret  iis  clementer 
et  fraterne  exhortari  eum. 

Deinde  ait,  Concilia,  tametsi  diversa  statuerint,  non  tamen 
statuisse  contraria.  Quod  si  vel  maxime  errassent,  ob  id  ta- 
men non  corruere  eorum  auctoritatem,  saltem  adeo,  ut  quilibet 
suo  sensu  contra  ea  niti  vellet.  Inferens  de  centurione  et 
Zacheo  multa,  etiam  de  constitutionibus  humanis,  caeremoniis 
statutis,  ea  omnia  affirmans  sancita  ad  reprimenda  vitia  pro 
qualitate  et  vicissitudine  temporum,  nec  posse  ecclesiam  ca- 
rere constitutionibus  humanis:  ex  fructibus  cognosi  arborem: 
dici  tamen  ex  legibus  multa  bona  nata:  quod  Conciliis  S. 
Martinus,  S.  Nicolaus,  et  multi  alii  Sancti  interfuerint. 

Deinde:  quod  ingentes  motus  et  tumultus  incredibiles  ex- 
citaturi sint  libri  ejus:  quod  libello  de  libertate  Christiana 
vulgus  abutatur  ad  exuendum  jugum,  ad  stabiliendam  inobe- 
dientiam:  longe  nunc  secus  habere,  quam  cum  credentium 
cor  unum  et  anima  fuisset  una : legibus  ergo  opus  esse. 

Praeterea  expendendum,  cum  bona  multa  scripsisset, 
et  procul  dubio  bono  spiritu,  ut  de  triplici  justicia,  et  alia; 
diabolum  hoc  jam  per  insidias  occultas  agere,  ut  omnia  ejus 
opera  in  perpetuum  damnentur.  Nam  ex  his,  quae  ultimo 
scripserit,  vere  iudicaretur,  quemadmodum  arbor  non  ex 
flore,  sed  ex  fructibus  cognoscatur. 

Ibi  addidit  de  daemonio  meridiano,  et  negotio  peram- 
bulante in  tenebris,  et  sagitta  volante.  Tota  oratio  fuit  exhor- 
tatoria, locis  rhetoricis  honestatis,  utilitatis  legum  et  e re- 
gione periculorum  conscientiae  et  salutis  publicae  et  pri- 
vatae plena.  Tum  in  principio  tum  medio  tum  calce  iden- 
tidem inculcans,  hanc  admonitionem  propensissima  voluntate 
et  clementia  quadam  singulari  a principibus  fieri.  Claudens 
in  epilogo  minas  addit  dicens,  futurum,  ut,  si  in  proposito  per- 

severaret,  Caesar  procedat  eum  ex  imperio  ejecturus:  com- 
monefaciens, ut  haec  et  reliqua  cogitaret  et  expenderet. 

Respondit  D.  Martinus:  Clementissimi  et  illustrissimi 
principes  ct  domini  ! De  voluntate  ista  clementissinia  et 
benignissima,  ex  qua  haec  admonitio  proficiscitur , ago 
gratias  quam  humillime  possum . Agnosco  enim , me  ho- 
muncionem longe  viliorem  esse , quam  ut  a tantis  prin- 
cipibus sim  commonendus . 

Deinde  libere  pronuntiat,  se  non  omnia  Concilia  repre- 
hendisse, sed  tantum  Constantiense,  ob  hoc  potissimum,  quod 
verbum  Dei  damnavit,  quod  patet  in  articulo  hoc  Johannis 
Huss  ibi  damnato : „Ecclesia  Christi  est  universitas  praedestina- 
torum. “ Hunc  articulum  damnasse  concilium  Constantiense, 
certum  est,  et  sic  consequenter  hunc  articulum  fidei  nostrae: 
„Credo  Ecclesiam  sanctam  catholicam/4  Ajebat  igitur,  se  non 
recusare  et  vitam  et  sanguinem  impendere,  modo  eo  non  de- 
trudatur, ut  cogatur  apertum  Dei  verbum  revocare.  Nam 
in  hoc  defendendo,  oportere  Deo  magis  quam  hominibus 
obediri. 

Neque  se  hic  posse  cavere  scandalum  fidei;  scandalum 
enim  duplex  esse,  charitatis  et  fidei:  charitatis  quod  in  mo- 
ribus et  vita  consistit,  fidei  vero  seu  doctrinae,  quod  in  verbo 
Dei  consistit,  et  hoc  vitare  se  jam  non  posse,  in  sua  enim  po- 
testate non  esse,  ut  Christus  non  sit  petra  scandali.  Si  oves 
Christi  puro  Evangelii  pabulo  pascerentur,  fides  Christi  vere 
praedicaretur  essentque  boni  ac  pii  magistratus  ecclesiastici, 
qui  fideliter  officium  suum  facerent;  non  opus  esse  ecclesiam 
onerare  humanis  traditionibus  etc.  Se  scire,  obediendum 
esse  magistratibus  et  potestatibus  etiam  male  et  inique  vi- 
ventibus. Scire  se,  cedendum  esse  proprio  sensui,  idque  se 
in  suis  scriptis  docuisse,  seque  obedientissime  praestiturum 
haec  omnia,  modo  non  adigatur  verbum  Dei  negare. 

Secedente  Doctore  Martino,  principes  colloquuntur,  quid- 
nam respondendum  sit  homini?  Revocatum  igitur  in  tricli- 
nium, Doctor  Badensis  repetivit  priora,  commonefaciens,  ut 
sua  scripta  iudicio  Caesaris  et  imperii  subiiceret. 

Respondit  D.  Martinus  suppliciter  et  modeste,  se  neque 
pati  neque  passurum,  ut  diceretur  defugisse  judicium  Cae- 

saris,  procerum  et  ordinum  imperii.  Tantum  enim  abesse,  ut 
eorum  examen  reformidet  , ut  vel  minimis  quoque  accuratis- 
sime sua  expendi  permitteret,  modo  id  fieret  auctoritate  verbi 
divini  et  sacrae  scripturae.  Verbum  autem  Dei  tam  apertum 
pro  se  esse,  ut  cedere  nequeat,  nisi  verbo  Dei  meliora  edoctus. 
Scribere  enim  S.  Augustinum,  se  didicisse  hunc  honorem  so- 
lis libris  illis  habere,  qui  Canonici  vocantur,  ut  veros  credat, 
ceteris  vero  doctoribus,  quantalibet  vel  sanctitate  vel  doc- 
trina polleant,  ita  demum  credere*  si  vera  scriberent:  Ad  haec 
S. Paulum  ad  Thessalos  scripsisse:  „Omnia  probate,  quod  bo- 
num est  tenete.“  Et  ad  Galatas:  ^Etiamsi  Angelus  e coelo  ve- 
niat, et  aliud  praedicet,  anathema  sit.“  Itaque,  ei  non  cre- 
dendum. Ideo  et  se  suppliciter  orare,  ne  conscientiam  suam 
vinculis  scripturae  et  verbi  divini  alligatam  urgeant  ad  ne- 
gandum tam  clarum  verbum  Dei,  utque  se  commendatum  ha- 
berent et  praecipue  apud  Caesaream  majestatem  efficerent,  ne 
cogeretur  contra  conscientiam  in  hac  causa  quidquam  agere, 
alioqui  se  nihil  non  vel  obsequentissime  facturum. 

Haec  dicentem  interrogavit  Marchio  Brandenburgensis 
Joachimus  elector,  num  dixisset  se  non  cessurum,  nisi  con- 
victum sacra  scriptura.  Respondit  D.Martinus.  Etiam,  domine 
clementissime , vel  rationibus  clarissimis  ct  evidentibus . 

Ita  soluto  hoc  conventu,  principibus  reliquis  in  curiam 
proficiscentibus,  Treverensis  archiepiscopus  D.  Martinum  accivit 
in  suum  triclinium  adhibito  officiali  suo  Johanne  Eckio  et 
Cochleo.  D.  Martino  Luthero  adstabet  D.  Hieronymus  Schurff, 
et  Nicolaus  Ambsdorffius.  Ibi  tum  coepit  officialis  argumentari 
ut  sophista  et  canonista  papae  causam  defendens:  Ex  sacris 
literis  fere  semper  natas  fuisse  haereses,  ut  Arianam  ex  hoc 
evangelii:  Joseph  non  cognovit  conjugem  suam,  donec  pa- 
reret primogenitum  suum.  Deinde  eo  progressus,  ut  niteretur 
convellere  hanc  propositionem:  Ecclesiam  catholicam  esse 
universitatem  sanctorum ; ausus  etiam  ex  lolio  facere  triticum, 
et  ex  corporum  excrementis  membra.  Haec  et  similia  ridicula 
et  futilia  ab  ipso  in  medium  prolata  D.  Martinus,  et  D.  Hiero- 
nymus Schurff  perstrinxerunt,  sobrie  tamen,  veluti  ad  rem 
ipsam  nihil  facientia,  Nonnunquam  instrepens  et  Johannes 
Cochleus  conabatur  D.  Luthero  persuadere,  ut  ab  incepto 

desisteret,  et  deinceps  prorsus  a scribendo  et  docendo  ab- 
stineret. Tandem  digressi  sunt 

Sub  vesperi  ejusdem  diei,  Treverensis  archiepiscopus 
nunciavit  D.  Martino  interprete  Ambsdorffio  fidem  publicam  a 
Caesare  in  biduum  pertractam,  ut  interim  cum  eo  agere  pos- 
set, in  hoc  igitur  postridie  doctorem  Peutingerum  et  docto- 
rem  Badensem  ad  eum  venturos,  imo  et  seipsum  cum  eo 
acturum. 

Feria  igitur  quinta  ipsa  die  Marci  ante  meridiem  Peutinge- 
rus  et  Badensis  conati  sunt  persuadere  D.  Martino,  ut  sim- 
pliciter et  absolute  Caesari  et  Imperio  permitteret  judicium 
de  scriptis  suis. 

Respondit,  se  omnia  et  facturum  et  passurum,  si  modo 
scripturae  sanctae  niterentur  auctoritate:  alioqui  enim  nihil 
minus  commissurum,  nam  Deum  per  prophetam  dixisse:  „Nolite 
confidere  in  principibus,  in  filiis  hominum,  in  quibus  non  est 
salus.“  Item,  ,, Maledictus,  qui  confidit  in  homine. “ Vehementius 
urgentibus  respondit,  nihil  minus  permittendum  hominum  ju- 
dicio quam  verbum  Dei.  Ita  abierunt  rogantes,  ut  deliberaret 
meliora  responsurus,  a prandio  se  redituros. 

Post  prandium  reversi  idem,  quod  ante  meridiem,  frustra 
conati  sunt.  Oraverunt,  ut  saltem  concilii  futuri  judicio  sua 
submitteret.  Hoc  promisit  Lutherus,  sed  hac  conditione,  ut 
decerptos  ex  libris  suis  articulos  ipsi  exhiberent  concilio 
subiiciendos,  ita  tamen,  ut  sententiam  de  illis  ferrent  ex  scri- 
pturis et  testimoniis  ejusdem  contrarium  probarent. 

Illi  itaque  a D.  Martino  digressi  archiepiscopo  Treve- 
rensi  dicunt,  Martinum  pollicitum  esse,  se  sua  permissurum 
concilio  in  articulis  nonnullis  interimque  taciturum  de  iisdem. 
Quod  D.  Martinus  ne  cogitarat  quidem,  ut  qui  neque  monitis 
nec  comminationibus  ullis  induci  unquam  potuerit,  ut  vel  ne- 
gare vel  hominum  judicio  submittere  vellet  libellos  suos,  quos 
claris  et  apertis  scripturae  testimoniis  muniisset,  nisi  convin- 
ceretur ex  sacris  literis  et  evidentibus  rationibus,  se  errasse. 

Accidit  ergo  singulari  Dei  munere,  ut  Treverensis  ar- 
chiepiscopus D.  Martinum  evocaret,  eum  coram  auditurus. 
Ubi  cum  diversum  intellexisset  quam  Peutingerus  et  Badensis 
dixissent,  affirmavit,  non  magnum  redempturum,  nisi  audi- 

visset  cum:  alioqui  enim  se  statim  Caesarem  aditurum  fuisse, 
dicturumque,  quae  retulissent  Doctores. 

Egit  vero  Treverensis  archiepiscopus  clementissime  cum 
D.  Martino  : primo  remotis  omnibus  arbitris  cum  de  Caesaris  et 
imperii  tum  de  Concilii  judicio.  In  quo  colloquio  D.  Martinus 
nihil  celavit  Treverensem  affirmans,  parum  tutum  fore,  tantam 
rem  illis  permittere,  qui  sub  fide  publica  evocatum  novis 
mandatis  aggressi  damnassent  suam  sententiam  et  bullam 
papae  approbassent. 

Deinde  admisso  etiam  amico  petivit  Treverensis  ar  • 
chiepiscopus  a D.  Martino  remedia,  quibus  huic  causae  oc- 
curri possit.  Respondit  Lutherus,  meliora  non  esse  remedia, 
quam  de  quibus  Gamaliel  Act.  5.  dixisset,  teste  S.  Luca.  „Si 
ex  hominibus  consilium  aut  opus  hoc  est,  dissolvetur;  si  vero 
ex  Deo  est,  dissolvere  non  poteritis. “ Hoc  posse  Caesarem  et 
imperii  ordines  scribere  ad  Pontificem  Romanum,  se  certo 
scire,  si  hoc  suum  propositum  ex  Deo  non  sit,  intra  triennium 
imo  biennium  sponte  sua  periturum. 

Dicenti  Treverensi,  quid  esset  facturus,  si  decerperentur 
articuli  concilio  submittendi?  respondit  Lutherus:  ?>Modo  non 
sint  hi,  quos  concilium  Constantiense  damnaverit".  Ait  Tre- 
verensis, se  vero  timere,  eos  ipsos  futuros.  „Atqui",  inquit  Lu- 
therus, „de  ejusmodi  tacere  neque  possum  neque  volo,  ut  qui 
certus  sum,  iis  decretis  verbum  Dei  damnatum.  Ideo  vitam 
et  caput  potius  amissurus  sum,  quam  tam  clarum  verbum  do- 
mini deserturus." 

Treverensis  videns  D.  Martinum  Dei  verbum  judicio  ho- 
minum nequaquam  submissurum  clementer  eum  dimisit 
rogantique  ut  curaret  sibi  commeatum  clementem  a Cae- 
sarea majestate  respondit:  se  rem  probe  curaturum  et  re- 
nuntiaturum. 

Neque  ita  multo  post  officialis  Treverensis  praesenti 
cancellario  quondam  Maximiliani,  a Secretis  Caesaris,  D.  Mar- 
tino in  diversorio  suo  mandata  Caesaris  dixit:  Quia  tam  mul- 
tipliciter a Caesarea  majestate  electoribus,  principibus  et  ordi- 
nibus imperii  frustra  commonefactus,  ad  cor  et  unitatem  nolu- 
erit redire,  reliquum  esse,  ut  Caesar  (ut  advocatus  fidei 
catholicae)  procedat.  Ergo  mandatum  Caesaris  esse,  ut  intra 

viginti  unum  dies  hinc  ad  securitatem  redeat  sub  conductu 
publico  et  libero  ipsi  servando,  neque  vel  praedicando  vel 
scribendo  in  intinere  populum  commoveat. 

Quo  audito,  D.  Martinus  modestissime  respondit:  ,, Siculi 
Domino  placuit,  ita  factum  est,  sit  nomen  domini  benedictum  !*‘ 
Deinde  addebat,  se  supplicem,  primum  omnium,  serenissimae 
Caesareae  majestati  principibus  et  reliquis  imperii  ordinibus 
gratias  agere  quam  posset  maximas  pro  tam  benigna  et  cle- 
menti audientia  proque  conductu  libero  et  servato  et  ser- 
vando, neque  enim  se  quidquam  desiderasse  in  iis  nisi 
reformationem  per  scripturam  sanctam  a se  tantopere  flagi- 
tatam. Alioqui  pro  Caesarea  majestate  et  imperio  passurum 
omnia,  vitam  et  mortem,  lamam  et  infamiam,  nihilque  sibi 
prorsus  reservaturum  nisi  unicum  verbum  domini  liberum 
ad  confitendum  et  testificandum  illud.  Postremo,  Caesareae 
majestati  et  toti  imperio  se  humillime  tum  commendans  tum 
subiiciens. 

Postridie  igitur,  hoc  est,  feria  sexta  post  Jubilate,  die 
Aprilis  vicesima  sexta,  salutatis  patronis  et  amicis,  qui  eum 
frequentissime  convenerant,  sumpto  jentaculo  hinc  abiit  ad 
horam  ante  meridiem  decimam  comitatus  et  ab  iis,  qui  huc 
venientem  prosecuti  sunt,  quem  Caspar  Sturm  caduceator 
post  aliquot  horas  secutus  Oppenheim  invenit  prosecuturus 
vocali  mandato  Caesaris  Caroli. 


PHILIPPUS  MELANTHON  AD  AUDITORIUM 
SCHOLAE  WITTEBERGENSIS,  AN  MDXLVI. 
DE  OBITU  LUTHERI. 

(E  NARRATIONE  JOANNIS  POLLICARII  CYGNAEI.) 

Haec  sequentia  Dr.  Philippus  Melanthon  hora  nona  ante 
prandium,  cum  convenissemus  ad  auscultationem  epistolae 
Pauli  ad  Romanos,  publice  recitavit  commemorans,  se  hoc 
ex  consilio  aliorum  dominorum  facere  eam  ob  causam,  ut 
nos  admoniti  de  rei  veritate  (quia  scirent  multas  fabellas  hinc 

inde  de  morte  Lutheri  vagaturas  esse)  figmenta  illa  sparsa  non 
amplecteremur. 

I) 

"ptimiAdolescentes!  scitis  nos  suscepisse  enarrare  gram- 
maticam explicationem  Epistolae  ad  Romanos,  in  qua  continetur 
vera  doctrina  de  filio  Dei,  quam  Deus  singulari  beneficio  hoc 
tempore  nobis  per  reverendum  patrem  et  praeceptorem 
nostrum  amantissimum,  D.  Martinum  Lutherum  patefecit. 

Verum  hodierno  die,  tam  tristia  huc  sunt  scripta,  quae 
ita  auxerunt  dolorem  meum,  ut  nesciam,  an  possim  posthac 
in  hisce  scholasticalibus  pergere.  Haec  autem  consilio  aliorum 
dominorum  ideo  volo  vobis  commemorare,  ut  sciatis,  quo 
modo  res  vere  se  habeat,  ne  vel  ipsi  falsa  de  hoc  casu  spar- 
gatis, neve  aliis  fabellis  hinc  inde  (ut  solet  fieri)  sparsis  fidem 
habeatis. 

Die  Mercurii,  qui  fuit  17.  Februarii,  dominus  Doctor 
paulo  ante  coenam  coepit  laborare  morbo  usitato,  nempe 
oppressione  humorum  in  orificio  ventriculi  (quo  memini  hic 
quoque  eum  aliquoties  laborare).  Hic  morbus  post  coenam 
recurrit,  quo  cum  conflictaretur,  petivit  secessum  in  cubiculum 
proximum  atque  ibi  duas  prope  horas  decubuit  donec  do- 
lores crescerent.  Et  cum  D.  Jonas  in  eodem  cubiculo  una 
dormiret,  dominus  D.  Martinus  eum  vocavit  et  excitavit  jussit- 
que  ut  surgeret  et  curaret,  ut  paedagogus  liberorum  Am- 
brosius calefaceret  conclave,  in  quod  cum  ingressus  esset, 
mox  eo  venit  illustris  Comes  Albertus  de  Mansfeld  una  cum 
coniuge  et  multi  alii,  quorum  nomina  hisce  literis  propter 
festinationem  non  sunt  expressa.  Tandem,  ubi  finem  vitae 
adesse  sensit,  ante  horam  quartam  sequentis  18.  Februarii 
commendavit  sese  Deo  hac  precatione. 

„Mein  himmlischer  Vater,  ewiger  barmherziger  Gott! 
,,Du  hast  mir  deinen  lieben  Sohn,  unsern  Herrn  Jesum 
„ Christum  offenbaret,  den  hab’  ich  gelehret,  den  hab’ 
,.ich  bekannt,  den  liebe  ich,  und  den  ehre  ich  fur  mei- 
„nen  lieben  Heiland  und  Erloser,  welchen  die  Gott- 
„losen  verfolgen,  schanden  und  schelten.  Nimm  meine 
„Seele  zu  dir  ! 

Indem  redet  er  in  die  drei  Mal  : 

„In  manus  tuas  commendo  spiritum  meum,  redemisti  me 
Deus  veritatis  “ 

,,Also  hat  Gott  die  Welt  geliebet  etc.u 

His  precibus  aliquoties  ingeminatis,  a Deo  in  aeternam 
scholam  et  in  aeterna  gaudia  evocatus  est,  in  qua  fruitur  con- 
suetudine patris,  filii,  spiritus  sancti,  omnium  prophetarum  et 
apostolorum. 

Ah!  obiit  auriga  et  currus  Israel , qui  rexit  Ecclesiam  in 
hac  ultima  senecta  mundi.  Neque  enim  humana  sagacitate  de- 
prehensa est  doctrina  de  remissione  peccatorum  et  de 
fiducia  filii  Dei,  sed  a Deo  per  hunc  virum  patefacta,  quem 
etiam  a Deo  excitatum  vidimus  fuisse. 

Amemus  igitur  hujus  viri  momoriam  et  genus  doctrinae 
ab  ipso  traditum  et  simus  modestiores  et  consideremus 
ingentes  calamitates  et  mutationes  magnas,  quae  hunc  casum 
sunt  secuturae. 

Te,  fili  Dei,  crucifixe  pro  nobis  et  resuscitate  Emmanuel, 
oro,  ut  ecclesiam  tuam  regas,  serves  et  defendas,  Amen. 


ORATIO  IN  FUNERE  REVERENDI  VIRI  D. 
MARTIN!  LUTHERI,  RECITATA  WITTE- 
RERGAE  A PHILIPPO  MELANTHONE. 

I? 

lJtsi  in  hoc  publico  luctu  mea  vox  dolore  et  lacrimis  impe- 
ditur : tamen  in  tanta  frequentia  aliquid  dicendum  fuit,  non  ut 
ab  ethnicis  fiebat,  tantum  de  mortui  laudibus,  sed  potius  ad 
commonefaciendum  coetum  de  miranda  gubernatione  et  pe- 
riculis ecclesiae,  ut  qua  de  re  angi,  quas  res  praecipue  ex- 
petere, ad  quae  exempla  dirigere  vitam  debeant,  cogitemus. 
Etsi  enim  homines  profani  in  tanta  confusione  vitae  temere 
omnia  et  casu  ferri  arbitrantur;  tamen  nos  multis  perspicuis 
Dei  testimoniis  confirmati  sejungamus  ecclesiam  a profana 
multitudine  et  statuamus  vere  eam  regi  et  seruari  divinitus; 
et  ejus  politiam  recte  aspiciamus,  agnoscamus  veros  guber- 
natores et  eorum  curriculum  consideremus  et  eligamus  du- 

ces  et  doctores  idoneos,  quos  quidem  et  pie  sequamur  et  ve- 
neremur. De  his  tantis  rebus  et  cogitari  et  dici  necesse  erit, 
quoties  reverendi  viri  D.  Martini  Lutheri  carissimi  patris  et 
praeceptoris  nostri  mentio  fiet,  quem  etiamsi  multi  profani  ho- 
mines acerbissime  oderunt:  tamen  nos,  qui  scimus  fuisse  mini- 
strum Evangelii  divinitus  excitatum  amemus,  ac  probemus  et 
testimonia  colligamus,  quae  ostendunt,  ejus  doctrinam  non  esse 
seditiosas  opiniones  sparsas  coeco  impetu,  ut  homines  Epicu- 
rei judicant,  sed  demonstrationem  voluntatis  et  veri  cultus 
Dei  et  explicationem  sacrarum  literarum  et  praeconium  verbi 
Dei,  id  est,  evangelii  Jesu  Christi. 

Esti  igitur  in  his  orationibus,  quae  tali  loco  habentur, 
multa  de  ornamentis  privatis  eorum,  qui  laudantur,  dici  solent, 
tamen  ego  ea  parte  orationis  relicta  tantum  de  hoc  praeci- 
puo loco  dicam,  videlicet,  de  munere  ecclesiastico.  Ita  enim 
bonae  mentes  semper  statuent:  si  doctrinam  in  ecclesia  sa- 
lutarem et  necessariam  illustravit;  Deo  gratias  agendas  esse, 
quod  eum  excitaverit,  et  ipsius  labores,  fidem,  constantiam  et 
ceteras  virtutes  laudandas  esse  ac  memoriam  ejus  bonis 
omnibus  carissimam  esse. 

Sit  igitur  hoc  orationis  nostrae  initium.  Sedet,  ut  Paulus 
inquit,  filius  Dei  ad  dextram  aeterni  patris  et  largitur  bona 
hominibus,  id  est,  vocem  evangelii  et  spiritum  sanctum,  quae 
ut  impertiat,  excitat  prophetas,  apostolos,  doctores,  et  pasto- 
res, et  hos  sumit  ex  hoc  nostro,  id  est,  discentium  coetu,  qui 
legunt,  audiunt,  amant  scripta  prophetica  et  apostolica.  Nec 
tantum  illos  vocat  ad  hanc  militiam,  qui  tenent  ordinariam  po- 
testatem, sed  saepe  illis  ipsis  bellum  infert  per  doctores  ex 
aliis  ordinibus  delectos.  Estque  jucundum  et  utile  spectacu- 
lum intueri  ecclesiam  omnium  aetatum  et  considerare  boni- 
tatem Dei,  qui  subinde  salutares  doctores  ita  continuato  or- 
dine misit,  ut  tanquam  in  acie  prioribus  decedentibus  mox  alii 
in  horum  vestigia  insisterent. 

Nota  series  est  primorum  patrum,  Adae,  Seth,  Enoch, 
Methusalem,  Noe,  Sem.  Hoc  vivo  et  in  vicinia  Sodomorum  ha- 
bitante, cum  iam  oblitae  gentes  doctrinae  Noe  et  Sem  passim 
idola  colerent,  excitatus  estAbraham,  ut  esset  collega  Sem 
et  socius  hujus  summi  operis  propagandae  verae  doctrinae. 

Huic  successerunt  Isaac,  Jacob,  Joseph,  qui  in  universa  Aegy- 
pto, quae  tunc  fuit  florentissimum  regnum  toto  orbe  terrarum, 
doctrinae  lucem  accendit.  Deinde  Moses,  Josue,  Samuel,  Da- 
vid,  Elias,  Eliseus,  quem  audivit  Jesaias,  Jesaiam  Jeremias, 
hunc  Daniel,  Danielem  Zacharias.  Deinde  Esdras,  Onias,  post 
hunc  Maccabaei,  deinde  Simeon,  Zacharias,  baptista,  Christus, 
apostoli,  Hanc  continuam  seriem  juvat  aspicere,  quae  est  il- 
lustre testimonium  praesentiae  Dei  in  ecclesia. 

Ac  post  apostolos  sequitur  agmen,  quod,  etsi  fuit  imbe- 
cillius, tamen  Dei  testimoniis  ornatum  est:  Poly carpus,  Ire- 
naeus,  Gregorius  Neocaesariensis,  Basilius,  Augustinus,  Pros- 
per, Maximus,  Hugo,  Bernardus,  Taulerus,  et  alibi  alii.  Etsi 
enim  haec  postrema  senecta  squalidior  est:  tamen  Deus  sem- 
per  aliquas  reliquias  servavit  et  lucem  evangelii  splendidio- 
rem accensam  esse  voce  Lutheri  manifestum  est 

Annumerandus  est  igitur  illi  pulcherrimo  agmini  summo- 
rum virorum,  quos  Deus  ad  colligendam  et  instaurandam  ec- 
clesiam misit,  quos  quidem  praecipuum  florem  esse  generis 
humani  intelligamus. 

Fuerint  sane  magni  viri  Solon,  Themistocles,  Scipio,  Au- 
gustus et  similes,  qui  magna  imperia  vel  constituerunt  vel  re- 
xerunt: tamen  longe  inferiores  sunt  his  nostris  ducibus  Je 
saia,  baptista,  Paulo,  Augustino,  Luthero. 

Haec  vera  discrimina  intelligere  nos  in  Ecclesia  decet. 

Quae  igitur  res  magnae  et  verae  a Luthero  patefactae 
sunt,  quae  ostendunt  ejus  curriculum  laudandum  esse?  Cla- 
mant enim  multi,  turbatam  ecclesiam  et  controversias  inextri- 
cabiles sparsas  esse.  His  respondeo,  talem  esse  gubernatio- 
nem ecclesiae.  Cum  Spiritus  sanctus  arguit  mundum,  dissidia 
propter  impiorum  pertinaciam  oriuntur  et  culpa  est  eorum 
qui  audire  filium  Dei  nolunt,  de  quo  coelestis  pater  inquit: 
„Hunc  audite !“  Lutherus  veram  et  necessariam  doctrinam  pa- 
tefecit: fuisse  enim  tenebras  in  doctrina  de  poenitentia  den- 
sissimas manifestum  est.  His  discussis  ostendit,  quae  sit 
vera  poenitentia  et  quis  sit  portus,  quae  firma  consolatio 
mentis,  quae  expavit  sensu  irae  Dei.  Illustravit  Pauli  doctrinam 
quae  ait,  fide  justificari  hominem.  Ostendit  discrimen  Legis 
et  evangelii,  justitiae  spiritus  et  politicae.  Ostendit  et  veram 

invocationem  Dei  ac  totam  ecclesiam  ab  ethnico  furore  revo- 
cavit, qui  fingit  Deum  invocari,  etiamsi  mentes  academica  du- 
bitatione oppressae  fugiant  Deum.  Jussit  fide  et  bona  con- 
scientia fieri  invocationem  et  quidem  ad  unum  mediatorem, 
filium  Dei  sedentem  ad  dextram  aeterni  patris  et  interpellan- 
tem pro  nobis,  deduxit  nos,  non  ad  statuas  aut  homines  mor- 
tuos, ut  horribili  furore  homines  impii  statuas  et  homines 
mortuos  invocant. 

Monstravit  et  alia  vera  officia  Deo  grata,  et  vitam  civilem 
ita  ornavit  et  munivit,  ut  nullius  unquam  literis  ita  ornata  et 
munita  sit.  Denique  sejunxit  a necessariis  operibus  puerilem 
paedagogiam  humanarum  caeremoniarum  et  ritus  ac  leges 
impedientes  veram  invocationem  Dei.  Et  ut  illustrata  doctrina 
coelestis  propagaretur  ad  posteritatem,  vertit  in  linguam  ger- 
manicam  prophetica  et  apostolica  scripta  tanta  perspicuitate, 
ut  haec  ipsa  versio  plus  lucis  adferat  lectori  quam  plerique 
commentarii. 

Adjunxit  et  ipse  multas  ennarrationes , quas  longe  ante- 
cellere omnium  ennarrationibus,  quae  extant,  Erasmus  etiam 
affirmare  solebat,  et,  ut  scribitur  de  instaurantibus  Hieroso- 
lymarn,  altera  manu  eos  aedificasse,  altera  gladium  tenuisse, 
ita  ipse  et  proeliabatur  cum  hostibus  verae  doctrinae,  et  simul 
enarrationes  plenas  doctrinae  coelestis  condebat  et  multo- 
rum conscientiis  opem  tulit  piis  consiliis. 

Cumque  magna  pars  doctrinae  supra  humanum  conspe- 
ctum posita  sit,  ut  doctrina  de  remissione  peccatorum  et  fide, 
necesse  est  fateri,  a Deo  eruditum  esse,  ac  multi  ex  nobis  vi- 
derunt ejus  luctas,  in  quibus  didicit,  fide  statuendum  esse, 
nos  et  recipi  et  exaudiri  a Deo. 

Semper  igitur  in  omni  aeternitate  bonae  mentes  benefi- 
cia, quae  Deus  ecclesiae  per  Lutherum  dedit,  celebrabunt 
et  primum  Deo  gratias  agent,  deinde  et  ipsius  viri  laboribus 
multum  debere  se  praedicabunt,  etiamsi  homines  athei,  qui 
totam  ecclesiam  rident,  haec  xazoQ&cofjiaia  judicant  esse  ina- 
nem ludum  aut  furorem. 

Nec  inextricabiles  disputationes  motae  sunt,  nec  conten- 
tionis pomum,  ut  aliqui  salse  dicunt,  ecclesiae  objectum  est, 
nec  proposita  o<p  yyog  aenigmata.  Nam  sanis  et  piis  et  non  ca- 

lumniose  judicantibus,  facile  est  collatis  sententiis  videre,  quae 
congruant  cum  coelesti  doctrina,  quae  non  congruant.  Imo 
in  omnium  piorum  mentibus  has  controversias  jam  dijudicatas 
esse  non  dubium  est;  quia  cum  Deus  conspici  se  et  volunta- 
tem suam  in  sermone  prophetico  et  apostolico  velit,  in  quo 
se  patefecit,  non  existimandum  est,  sermonem  illum  ambiguam 
esse  ut  folia  Sibillae : 

Quae  turbata  volant  rapidis  ludibria  ventis. 

Sed  aliqui  non  mali  tamen  quaesti  sunt,  asperiorem  fuisse 
Lutherum  quam  debuerit.  Nihil  disputo  in  alterutram  partem, 
sed  respondeo  id,  quodErasmus  saepe  dixit:  ,,Deus  dedit  huic 
postremae  aetati  propter  morborum  magnitudinem  acrem 
medicum“.  Cumque  tale  organum  adversus  hostes  veritatis 
superbos  et  impudentes  excitarit,  ut  ad  Jeremiam  inquit: 
„Ecce  dedi  verba  mea  in  ore  tuo,  ut  destruas  et  aedifices! “ 
et  voluerit  iis  tanquam  hanc  Gorgonem  obiicere;  frustra  ex- 
postulant illi  cum  Deo.  Nec  regit  Deus  ecclesiam  humanis 
consiliis  nec  vult  organa  sua  prorsus  similia  esse.  Illud  au- 
tem commune  est,  ut  mediocria  et  moderata  ingenia  impetus 
ardentiores  seu  bonas  seu  malos  minus  probent.  Vidit 
Aristides  Themistoclem  ingenti  motu  animi  res  magnas  susci- 
pere et  feliciter  gerere:  etsi  autem  felicitatem  gratulabatur 
reipublicae,  tamen  incitatum  illius  animum  ex  eo  cursu  revo- 
care studebat. 

Nec  ego  hoc  nego,  peccare  interdum  vehementiores 
impetus,  nemo  enim  in  hac  naturae  infirmitate  prorsus  sine 
labeest.  Interim  tamen,  si  quis  talis  est,  ut  veteres  deHercule,  Ci- 
mone, et  aliis  dixerunt,  axo^upog  /uev  dAAa,  ra  (ncytora  dya&og', 
vir  bonus  et  laude  dignus  est.  Ac  in  ecclesia  si,  ut  Paulus 
inquit,  recte  militat  retinens  fidem  et  bonam  conscientiam. 
Deo  placet,  et  a nobis  venerandus  est. 

Talem  fuisse  Lutherum  scimus.  Nam  et  constanter  do- 
ctrinae puritatem  defendit  et  conscientiae  integritatem  retinuit. 
Jam  quis  est,  cui  quidem  notus  ille  fuit,  qui  nesciat,  quanta 
humanitate  praeditus,  quanta  hujus  in  congressibus  familia- 
ribus suavitas,  quam  minime  hic  contentiosus  aut  rixator 
fuerit?  Et  adiunctam  tamen  omnia  gravitatem  habuerunt  eam, 
quae  in  tali  viro  esse  deberet,  nam  in  hoc 

ayjevdes  rj&og  €viigogrjyoQov  crocee. 


Vel  potius  erant  secundum  Paulum  omnia  ooa 
ooa  oe/bivcc,  ooa  dixaia,  ooa  ayva,  ooa  npoocpiAr},  coa  evcp^ua, 
ut  illam  asperitatem  tyAov  veritatis,  non  igi&tiag  aut  acerbi- 
tatis fuisse  manifestum  sit.  Atque  horum  nos  omnes  et  externi 
plurimi  testes  sunt.  De  reliqua  autem  vita,  quam  ad  armum 
LXIII  produxit  in  maximo  et  acerrimo  studio  pietatis  et  om- 
nium bonarum  rerum  atque  artium,  si  laudationem  viri  in- 
stituissem: quam  illustrem  et  speciosam  orationem  habere 
possem?  Nullae  vagae  libidines  unquam  in  eo  animadversae 
sunt,  nulla  seditiosa  consilia,  imo  auctor  potius  aliquoties  fuit 
abiiciendorum  armorum,  non  miscuit  causis  ecclesiasticis 
artificia  augendae  potentiae  vel  suae  vel  suorum.  Hanc  et 
sapientiam  et  virtutem  esse  judico  tantam,  ut  sola  humana 
diligentia  accersi  posse  non  videatur,  sed  divinitus  etiam 
frenari  animos  oportet  praesertim  acres,  excelsos,  ardentes, 
qualem  omnino  Lutheri  fuisse  res  ostendit. 

Quid  dicam  de  ceteris  ejus  virtutibus?  Saepe  ipse  inter- 
veni, cum  lacrimans  precationes  suas  pro  tota  ecclesia  dixit. 
Sumebat  enim  sibi  fere  quotidie  certum  tempus  ad  psalmos 
aliquos  recitandos,  quibus  sua  vota  gemens  et  lacrimans  mi- 
scebat, ac  saepe  dixit  se  succensere  istis,  qui  aut  propter 
ignaviam,  aut  propter  occupationes  dicunt  satis  esse  solo  ge- 
mitu precari.  „Ideo  formae  nobis  divino  consilio  praescriptae 
sunt“,  inquit,  „ut  lectio  mentes  accendat,  imo  ut  vox  etiam 
profiteatur,  quem  Deum  invocemus“. 

Itaque  cum  multae  graves  deliberationes  de  periculis 
publicis  saepe  inciderint,  animadvertimus  eum  ingenti  animi 
robore  praeditum  fuisse,  minimeque  ipocpodsij,  nec  ullis 
unquam  fractum  terroribus.  Nitebatur  enim  sacra,  ut  dicitur, 
ancora,  id  est,  auxilio  Dei,  nec  fidem  excuti  sibi  patiebatur. 

Ceterum  et  acie  mentis  tantum  valebat,  ut  unus  in  ob- 
scuris rebus  maxime  videret,  quid  conduceret.  Nec  erat,  ut 
multi  putant,  negligens  in  consideranda  republica  aut  inspici- 
endis aliorum  voluntatibus:  sed  et  rempublicam  norat,  et  om- 
nium cum  quibus  vivebat  sensus  ac  voluntates  sagacissime 
perspiciebat.  Et  quanquam  ingenii  vis  acerrima  erat,  tamen 
avidissime  legebat  scripta  ecclesiastica,  vetera  et  recentia, 

et  omnes  historias,  quarum  exempla  singulari  dexteritate  ad 
praesentia  negotia  transferebat. 

Eloquentiae  vero  ipsius  perpetua  monumenta  extant,  qua 
par  fuit,  haud  dubie  iis,  in  quibus  vis  oratoria  summa  fuisse 
existimatur 

Talem  virum  summa  vi  ingenii  praeditum,  instructum  do- 
ctrina, longo  usu  exercitatum,  multis  excellentibus  et  heroicis 
virtutibus  ornatum  ac  a Deo  ad  ecclesiae  instaurationem  de- 
lectum denique  complexum  nos  omnes  paterno  animo  ex 
hac  nostra  consuetudine  evocatum  esse  nostra  causa  merito 
dolemus.  Sumus  enim  simillimi  orphanis  praestanti  et  fideli 
patre  orbati.  Sed  quia  Deo  obtemperare  necesse  est,  me- 
moriam tamen  virtutum  et  beneficiorum  ipsius  apud  nos  inte- 
rire non  sinamus.  Ac  ipsi  quidem  gratulemur  jam  familiarem 
et  dulcissimam  cum  Deo  et  filio  ejus  domino  nostro  Jesu 
Christo,  prophetis  et  apostolis  consuetudinem,  quam  fiducia 
filii  Dei  semper  et  petivit  et  expectavit,  ubi  non  modo  judicio 
Dei  et  testimoniis  universae  coelestis  ecclesiae  probari  suos 
labores,  quos  in  propagatione  evangelii  sustinuit,  audit,  sed 
etiam  ipse  jam  eductus  ex  mortali  corpore  tanquam  ex  carcere, 
et  ingressus  in  scholam  multo  eruditiorem,  Dei  essentiam  et 
in  filio  duas  naturas  conjunctas  et  totum  consilium  conditae 
et  redemptae  ecclesiae  prope  contemplatur,  quas  res  maxi- 
mas involutas  et  brevibus  oraculis  propositas  cum  fide  hic 
consideravit,  nunc  coram  videns  laetitia  summa  afficitur  et 
Deo  jam  ardens  tota  mente  gratias  agit  pro  tanto  beneficio. 

Hic  discit  cur  filius  dei  Aoyog  xal  eixcov  aeterni  Patris  di 
catur,  et  quomodo  vinculum  sit  spiritus  sanctus  amoris  mutui, 
non  solum  inter  aeternum  patrem  et  filium,  sed  etiam  inter 
ipsos  et  ecclesiam.  Initia  hujus  doctrinae  et  rudimenta  in  hac 
mortali  -vita  didicerat  et  saepe  de  his  summis  rebus,  de  di- 
scernenda invocatione  vera  et  falsa,  de  vera  agnitione  Dei  in- 
tuente  patefactiones  divinas , et  discernente  verum  Deum  a 
commentitiis  numinibus  gravissime  sapientissimeque  disse- 
rebat. 

Multi  in  hoc  coetu  audierunt  eum  aliquando  enarrantem 
hoc  dictum:  ,, Videbitis  coelum  apertum,  et  angelos  Dei  ascen- 
dentes et  descendentes  super  filium  hominis. “ Ubi  primum 

auditores  hanc  amplissimam  consolationem  infigere  animis  ju- 
bebat, quae  adfirmat,  coelum  apertum  esse,  id  est  nobis  ad 
Deum  patefactum  esse,  irae  divinae  repagula  confugientibus 
ad  filium  amota  esse,  Deum  prope  jam  nobiscum  versari  et 
invocantes  ipsum  ab  eo  recipi,  regi  et  servari. 

Hoc  decretum  Dei,  quod  homines  athei  fabulosum  esse 
vociferantur,  monebat  opponendum  esse  humanae  dubitationi 
et  pavoribus  qui  deterrent  fugientes  animos,  quo  minus  invo- 
care Deum  ausint,  nec  acquiescant  in  Deo. 

Deinde  angelos  ascendentes  et  descendentes  in  Christi 
corpore  ministros  evangelii  esse  dicebat,  qui  primum  duce 
Christo  ascendunt  ad  Deum,  et  ab  eo  evangelii  lucem  et  spi- 
ritum sanctum  accipiunt,  postea  vero  descendunt,  id  est,  mi- 
nisterio docendi  inter  homines  funguntur. 

Addebat  autem  hanc  interpretationem:  etiam  illos  ipsos 
spiritus  coelestes,  quos  usitate  vocamus  angelos,  intuentes  in 
filium  erudiri  et  laetari  hac  miranda  copulatione  duarum  na- 
turarum, et  cum  hujus  domini  milites  sint  in  defensione  eccle- 
siae, quasi  manu  ejus  gubernari  eos. 

Harum  optimarum  rerum  nunc  spectator  est,  et  ut  antea 
inter  evangelii  ministros  ascendebat  et  descendebat  ducente 
Christo,  ita  nunc  angelos  cernit  mitti  ab  eo,  et  sapientiae 
divinae,  et  operum  divinorum  consideratione  una  cum  iis 
fruitur. 

Meminimus  quanta  cum  voluptate  prophetarum  politiam, 
consilia,  pericula,  liberationes  recitabat,  et  quam  erudite  omnia 
Ecclesiae  tempora  conferebat,  ut  flagrare  se  illorum  summo- 
rum virorum  desiderio  non  vulgari  significaret. 

Hos  nunc  complectitur  et  gaudet  vivas  audire  et  reddere 
voces.  Hi  hunc  suum  ov/ucpocz^i^v  laeti  salutant,  et  una  gra- 
tias Deo  agunt  colligenti  et  seruanti  ecclesiam. 

Ipsum  igitur  Lutherum  beatum  esse  non  dubitemus.  No- 
stra vero  orbitate  angamur,  et  quoniam  Dei  voluntati  post- 
quam eum  hinc  evocavit,  nos  quoque  obtemperare  necesse 
est,  sciamus  hoc  quoque  velle  Deum,  ut  memoriam  virtutum 
ipsius  et  beneficiorum  retineamus.  Id  jam  officium  praeste- 
mus. Agnoscamus  eum  fuisse  organum  Dei  salutare  et  ejus 
doctrinam  studiose  discamus.  Virtutes  etiam  nobis  necessa- 

rias  pro  nostra  mediocritate  imitemur,  timorem  Dei,  fidem  et 
ardorem  in  invocatione,  integritatem  in  ministerio,  castitatem, 
diligentiam  vitandi  seditiosa  consilia,  cupiditatem  discendi, 
Utque  de  ceteris  piis  gubernatoribus  ecclesiae,  quorum  ex- 
stant historiae,  saepe  multumque  cogitandum  est,  de  Jeremia, 
de  baptista,  de  Paulo;  ita  saepe  hujus  viri  doctrinam  ei  cur- 
sum consideremus,  et  gratiarum  actionem  et  precationem  ad- 
jungamus, quod  nunc  quoque  in  hac  frequentia  fieri  decet. 
Mecum  igitur  vera  pietate  animorum  dicite: 

Gratias  agimus  tibi,  omnipotens  Deus,  aeterne  pater  do- 
mini nostri  Jesu  Christi,  conditor  ecclesiae  tuae  una  cum  filio 
coaeterno,  domino  nostro  Jesu  Christo,  et  spiritu  sancto,  sa- 
piens, bone,  misericors,  judex  verax,  fortis  et  liberrime,  quod 
colligis  filio  tuo  haereditatem  ex  genere  humano , et  servas 
evangelii  ministerium,  et  nunc  quoque  per  Lutherum  instau- 
rasti, ac  ardentibus  votis  precamur,  ut  deinceps  ecclesiam  et 
serves  et  regas  et  obsignes  in  nobis  veram  doctrinam,  sicut 
Jesaias  de  suis  discipulis  precatur,  et  nostras  mentes  spiritu 
sancto  tuo  accendas,  ut  te  recte  invocemus,  et  mores  nostros 
pie  regamus. 

Deinde,  quia  magnorum  gubernatorum  interitus  saepe 
denunciant  posteritati  poenas,  vos  obtestamur  ego  et  omnes, 
quibus  docendi  munus  commendatum  est,  ut  de  periculis  orbis 
terrarum  cogitetis.  Alibi  Turei  grassantur,  alibi  minantur  bella 
domestica  alii  hostes;  passim  etiam  magna  est  ingeniorum  pe- 
tulantia, quae  praesertim  postquam  Lutheri  censuram  ve- 
reri desinent,  majori  audacia  doctrinam  recte  traditam  cor- 
rumpent. 

Haec  mala  ut  Deus  avertat,  diligentiores  simus  in  regen- 
dis moribus  et  studiis,  semperque  infixam  hanc  sententiam 
animis  teneamus,  tantisper,  donec  puram  evangelii  doctrinam 
retinebimus,  audiemus,  discemus,  amabimus,  fore  nos  Dei  do- 
micilium et  ecclesiam,  sicut  inquit  filius  Dei:  „Si  quis  diligit 
me,  sermonem  meum  servabit,  et  Pater  meus  diliget  eum,  et 
ad  eum  veniemus,  et  mansionem  apud  eum  faciemus“.  Hac 
nos  amplissima  promissione  ad  discendam  doctrinam  coelestem 
accendamus,  et  sciamus,  propter  ecclesiam  servari  genus  hu- 

manum  et  politias,  et  illam  aeternitatem  futuram  mentibus 
intueamur,  ad  quam  nos  Deus  vocavit,  qui  quidem  nec  frustra 
se  tam  illustribus  testimoniis  patefecit  nec  frustra  filium  misit, 
sed  vere  diligit  et  curat  haec  beneficia  magnifacientes.  Dixi, 


M AUT.  LUTHERO  EVANGELII  JESU  CHRISTI 
DOCTORI  VERITATIS  AMATORI  MAXIMO 
ET  MENDACIORUM  AC  SUPERSTITIONIS 
HOSTI  RELIGIONIS  ET  PIETATIS  IN  GER- 
MANIA AUCTORI  ADMIRATOR  IN  HOC 
OPERIS  DEI  F. 

liutheri  jacet  hoc  corpus  mortale  sepulcro, 

Depositum  in  patrio  nuper  inane  solo; 

Cum  pius  ad  superam  properaret  spiritus  arcem 
Taedia  post  vitae  multa  laboriferae. 

Hunc  urbs  quae  viventem  habuit  coluitque  magistrum, 
Pulvere  ab  externo  noluit  ossa  tegi. 

Nunc  igitur  quod  in  hac  hujus  populabile  terra, 

Et  qua  vita  viri  parte  caduca  fuit, 

Id  tandem  optato  confectum  fine  tenetur. 

Et  suus  inferiis  est  resolutus  honor. 

Sancta  sed  in  coelo  non  interitura  manet  mens 
Aeterna  domini  pace  beata  sui, 

Quem  pura  venerata  fide  constanter  amavit, 

Christe  Deus,  verbi  sedula  praeco  tui. 

Nullius  huic  contra  scripturae  oracula  sacrae 
Magna  fuit  virtus  ingeniumque  nimis. 

Nullorum  vires  huic  incussere  timorem. 

Quo  fidei  assereret  dogmata  vera  minus. 

Atque  hunc  mors  placida  et  felix  sirnilisque  sopori 
Extremum  vitae  jussit  obire  diem 

Inter  amicorumque  manus  lacrimasque  piorum 
Et,  quas  ipse  suo  fudit  ab  ore  preces, 


30 


Te  quibus  aeternumque  patrem  natumque  vocavit 
Vera  decedens  in  sua  vota  fide 
Atque  aetate  gravis,  genito  cum  tertius  annus 
Ultra  ter  quinas  iret  olympiadas. 

Christicola  vita  felix  obituque  beatus 
Jam  tenet  aetherii  lucida  regna  poli 
Defunctus  fato  atque  malis.  At  tu,  bone  pastor 
Christe,  tuo  rapidos  a grege  pelle  lupos 
Propitiusque  huic  custodes  adiunge  fideles! 
Auxilio,  si  unquam,  nunc  eget  ille  tuo. 


ADOLESCENTIBUS  GERMANIS  FIDEI  EVAN- 
GELSCAE  ADDICTIS. 

Sic  illi  Lutheri  aequales,  qui  mortem  sanctissimi  viri  lugentes 
immortales  animi  excelsi  effectus  in  ipsa  lamentatione  augu- 
rabantur. Nos  trium  seculorum  experientia  docti  non  doloris 
sed  laetitiae  lacrimas  fundere  cogimur  admirantes  tanti  viri 
et  fidem  et  constantiam  et  veritatis  amorem,  virtutes  divinitus 
illi  immissas,  quibus  quid  valuerit  quidque  effecerit  brevis- 
simo nuper  carmine  germanico  celebrare  studui  hocce:  *) 

Gott  hat  in  stiller  Zelle  den  Helden  sich  erwahlt, 

Durch  Priifung  streng  gelautert,  im  Glauben  fest  gestahlt, 

Dass  ihn  der  Feind  nicht  schrecke  mit  seinem  gift’gen  Groll, 
Dass  ihn  mit  List  nicht  fange,  der  aller  Listen  voll. 

Der  schwache  Monch,  verachtet  vom  stolzen  Priesterschvvarm. 
Wie  ward  er  kilhn  und  kraftig,  gefiihrt  durch  Gottes  Arm! 

Yor  Cardinal  und  Kaiser  steht  frei  der  deutsche  Mann 
Und  los’t  mit  machfgem  Spruche  des  alten  Truges  Bann. 

Sein  Harnisch  ist  der  Glaube,  sein  Schwert  des  Herren  Wort 
Und  Gottes  Geist  der  Wahrheit  sein  hochster  Schirm  und  Hort. 
So  feste  Burg  hat  keiner,  der  ihn  zu  fallen  meint, 

So  guter  Wehr  und  Waffen  erliegt  der  arge  Feind. 


')  Protostantische  Klangf  10. 

In  deutschen  Kirchen  klinget  seitdem  ein  deutscher  Chor, 

In  deutschen  Lauten  dringet  Gebet  zum  Herrn  empor. 

Frei  ward  die  Schrift  gegeben;  im  freien  Priesterthum 
Sucht  jeder  Gottes  Gnade,  verkundet  Gottes  Ruhm. 

Persequemur  forti  pectore  opus  ab  illo  inchoatum.  Conser- 
vemus liberum  illud  sacerdotium,  quod  longe  distat  semper- 
que  distabit  et  ab  impetuosa  licentia  omne  mysterium  ex  di- 
vino hominum  regimine  tollente  et  ab  illa  angusti  animi  anxie- 
tate summum  periculum  ecclesiae  evangelicae  metuente,  dum 
rationis  lumine  sacra  perlustretur  doctrina.  Perspexerat 
Lutherus,  verbi  divini  vim  atque  numen  nullo  fulciri  bono- 
rum consilio,  nulla  frangi  pravorum  temeritate.  Quamobrem 
sacras  scripturas  unicum  doctrinae  Christianae  fundamentum 
fideique  fontem  et  normam  esse  voluit : rationi  humanae,  di- 
vini sui  ortus  pie  sancteque  consciae,  interpretis  partes  ut  age- 
ret libere  concessit:  nulli  tamen  neque  singulari  homini  neque 
eruditissimorum  virorum  concilio  tantam  tribuit  auctoritatem, 
ut,  quae  ab  hisce  statuta  essent,  divinis  aequiparentur  legibus. 

Certo  gradu  illius  vestigiis  insistentes  temporum  vicissi- 
tudines eo  feramus  animo,  quo  par  est  mentem  divino  spi- 
ritu afflatam  mortalia  contemnere,  aeterna  sequi.  In  quo 
quanto  Lutheri  similiores  erimus,  tanto  magis  juvabit  memo- 
res fuisse  Lutheri. 

Scribebam  cal.  Febr.  MDCCCXLVI. 

E.  F.  August. 


Typis  Nauckianis. 


